Source: https://megbizhato-utazasi-iroda.hu/cegbirosag
Timestamp: 2019-07-15 22:53:59
Document Index: 24271782

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Magyarországon összesen 20 cégbíróság működik.
A cégbíróság a megyei (fővárosi) bíróság keretein belül működik, szervezetileg nem minősül önálló, speciális bíróságnak. A cégjegyzékbe történő bejegyzésre és a cégekkel kapcsolatos egyéb eljárások lefolytatására – amennyiben a Ctv. másként nem rendelkezik – az a cégbíróság illetékes, amelynek illetékességi területén a cég székhelye található.
A cégbíróság feladatai az alábbiak szerint összegezhetők:
lefolytatja a cégbejegyzési és változásbejegyzési eljárásokat, ezzel összefüggésben a cégre vonatkozó cégjegyzékben szerepeltethető adatokat, tényeket, jogokat bejegyzi, illetve törli;
külön törvényben foglaltak alapján a cégnyilvántartásból törölt gazdasági társaság volt vezető tisztségviselőjével és cégvezetőjével kapcsolatos adatokat jegyez be és töröl;
a cégjegyzék adatairól és a cégiratokról tájékoztatást nyújt;
a cégnyilvántartás közhitelességének és a cég törvényes működésének biztosítása érdekében törvényességi felügyeleti eljárást folytat le;
elbírálja a kisebbségi jogok gyakorlását, valamint a hitelezői jogok védelmét biztosító kérelmeket;
elbírálja azokat az ügyeket, amelyeket törvény a hatáskörébe utal.
A Céginformációs és az Elektronikus Cégeljárásban Közreműködő Szolgálat (a továbbiakban: Céginformációs Szolgálat) – az 1/2006. (VI. 26.) IRM rendelet alapján – az igazságügyért felelős minisztérium (jelenleg Közigazgatási és Igazságügyi Minisztérium) szervezeti egységeként működik.
A Céginformációs Szolgálat feladatai az alábbiak szerint összegezhetők:
hozzájárul a cégnyilvánosság követelményének megvalósításához, a cégjegyzékben szereplő adatok és cégiratok megismeréséhez;
biztosítja a cégeljárásban, valamint más, külön törvényben szabályozott nemperes eljárások során az elektronikus ügyintézést támogató rendszer üzemeltetését;
jogi tanácsadó szolgálatot tart fenn annak érdekében, hogy a mikro- és kisvállalkozások a cégalapítással, a cégek megszüntetésével összefüggő jogilag jelentős információkat – korszerű informatikai eszközök alkalmazása révén – közérthető megfogalmazásban, költségmentesen is megismerhessék.
A Céginformációs Szolgálat hivatalos honlapja a http://ceginformaciosszolgalat.kormany.hu/ címen érhető el.
A cégbíróság feladata a gazdasági társaságok alaki törvényességének vizsgálata.
Az alaki vizsgálat két típusra bontható:
1.) statikus állapot: a cégjegyzékbe vétel előtt megvizsgálják a társasági szerződést és a szervezetet, működést meghatározó okiratokat.
2.) dinamikus állapot: a cég működése során is vizsgálja annak határozatait, ellenőrizve ezzel a jogszabályoknak való megfelelőségét.
info@megbizhato-utazasi-iroda4957.hu